ȘTIRI… INFORMAȚII… EVENIMENTE… (XXIX)

ȘTIRI… INFORMAȚII… EVENIMENTE… (XXIX)

1.10.1856: S-a născut filologul Ion Bianu, fondatorul şi organizatorul Bibliotecii Academiei (m.13.02.1935).

***

1.10.1882: Inginerul H. Ilade a inaugurat în Bucureşti prima „fabrică de curenţi electrici” din România, instalată pe Calea Victoriei. O lună mai târziu funcţiona cea de-a doua uzină, la Gara de Nord. Uzina din centru deservea Palatul Regal şi Teatrul Naţional.

Sistemul introdus de Ilade – utilizarea lămpilor cu arc, la tensiuni ridicate – nu a dat rezultate mulţumitoare. În 1885, inginerul american de origine română Francisc Jelle, asistentul lui Thomas Edison, a venit în ţara noastră, unde a construit o uzină mai reuşită.

***

3.10.1385: A fost menţionat primul judeţ din Ţara Românească, judeţul Jaleş. Dan I a dăruit mănăstirii Tismana 400 de găleţi de grâu din dijma percepută în acest judeţ.

***

7.10.1857: În cadrul Adunării adhoc a Moldovei, organizată pentru a consulta populaţia ţării asupra necesităţii Unirii Principatelor, Mihail Kogălniceanu a prezentat Proiectul de rezoluţie care cuprindea „dorinţele fundamentale” ale românilor moldoveni, arătând că „dorinţa cea mai mare” este Unirea Principatelor într-un singur stat.

***

9.10.1874: A fost înfiinţată, la Berna, Uniunea Poştală Universală (până la 1878, Uniunea Poştală Generală; din 1947, instituţie specializată a O.N.U., cu sediul la Berna). România este membru fondator.

***

9.10.1912: A izbucnit primul război balcanic între Alianţa Balcanică (Bulgaria, Serbia, Grecia, Muntenegru), pe de o parte, şi Imperiul Otoman; România s-a declarat neutră; conflagraţia s-a încheiat prin victoria coaliţiei antiotomane la 17/30 mai 1913.

***

10.10.1824: S-a născut Ioan Puşcariu, scriitor român.

***

12.10.1808: Napoleon I şi Alexandru I semnează convenţia prin care Rusia anexează Moldova şi Ţara Românească.

***

15.10.1893: S-a născut Carol al II-lea de Hohenzollern-Sigmaringen, rege al României (1930-1940) (m.03.04.1953).

***

24.10.1999: La Spitalul de Urgenţă Floreasca, din Bucureşti, a avut loc primul transplant de inimă din România, după 31 de ani de la premiera profesorului Christian Bernard, care a reuşit acest lucru într-un spital din Africa de Sud, în 1968.

Intervenţia a început la 20,30 şi a durat 4 ore. Echipa de medici a fost condusă de dr. Şerban Brădişteanu.

***

29.10.1930: S-a născut prozatorul, publicistul şi scenaristul de film Radu Cosaşu. Este autorul a 3000 de articole publicate în reviste literare din ţară şi străinătate, precum şi a 15 cărţi de proză, dintre care menţionăm: „Logica”, „Poveşti pentru a-mi îmblânzi iubita”, „August pe un bloc de gheaţă”.

***

29.10.1949: S-a născut informaticianul român stabilit în Olanda, Adrian Rezuş. Numele său se leagă de calculul Lambda, reprezentând o referinţă a informaticii mondiale.

***

29.10.2004: A fost inaugurat Muzeul Naţional de Artă Contemporană (MNAC) din Bucureşti, amplasat în Palatul Parlamentului.

***

31.10.1920: A fost adoptată legea privind înfiinţarea şcolilor româneşti de studii superioare la Paris şi Roma

Contents